open-index/open-wikipedia-markdown huggingface dataset:
Mehmet Ali Talat

**Mehmet Ali Talat** (s. 6. heinäkuuta 1952) on kyproksenturkkilainen poliitikko. Hän toimi Pohjois-Kyproksen tasavallan *de facto* presidenttinä vuosina 2005–2010. Koska Pohjois-Kyproksen itsenäisyyttä ei ole kansainvälisesti tunnustettu, ei Talatin presidenttiyttäkään tunnustettu. YK piti Talatia bona fide Pohjois-Kyproksen neuvottelijana. Aikaisemmin Talat on toiminut Turkkilaisen republikaanipuolueen puheenjohtajana ja Pohjois-Kyproksen pääministerinä 2004–2005.

## Elämäkerta

Talat syntyi Kyproksen pohjoisosassa sijaitsevassa Kyreniassa. Suoritettuaan toisen asteen opinnot Kyproksella, hän opiskeli Lähi-idän teknillisessä yliopistossa, Turkissa. Talat oli jo opiskeluaikanaan mukana poliittisessa toiminnassa. 

Palattuaan Kyprokselle hän oli mukana turkkilaisten ammattiliittojen ja Kyproksen turkkilaisten opiskelijoiden liiton (KOGEF) perustamisessa. Talat osallistui Turkkilaisen republikaanipuolueen nuorisotoimintaan ja oli mukana lukuisissa valiokunnissa. 

## Poliittinen ura

Talat toimi opetus- ja kulttuuriministerinä joulukuusta 1993. Myöhemmin hän toimi muun muassa varapääministerinä. 

14. tammikuuta 1996 Talat valittiin Turkkilaisen republikaanipuolueen puheenjohtajaksi. Joulukuussa 2003 hän muodosti presidentti Rauf Denktaşin käskystä hallituksen, kun virassa ollut pääministeri Derviş Eroğlu oli kykenemätön siihen.

Talat voitti presidentinvaalit helmikuussa 2005. Hän toimi pääministerinä presidenttiyden alkuun asti, jonka jälkeen uudeksi pääministeriksi tuli varapuheenjohtaja Ferdi Sabit Soyer. 

## Lähteet

## Aiheesta muualla

*Presidentin viralliset sivut
*Talatin englanninkielinen haastattelu
Stella Adler

**Stella Adler** (10. helmikuuta 1901 New York – 21. joulukuuta 1992 Los Angeles) oli yhdysvaltalainen näyttelijä. Hänen vanhempansa Jacob ja Sara olivat taustaltaan venäjänjuutalaisia ja itsekin näyttelijöitä. Myös Adlerin sisarukset ja sisarpuolet saavuttivat menestystä näyttelijöinä. Hän oli sukua myös näyttelijä-teatteriohjaaja Jerry Adlerille.

Adler tuli tunnetuksi Broadway-esiintymistensä lisäksi eräänä aikansa johtavista ilmaisutaidon opettajista. Hän koulutti muiden muassa Marlon Brandoa ja Robert De Niroa. Hänellä on tähti Hollywood Walk of Famella.

Adler oli kolmesti naimisissa. Hän eli 91-vuotiaaksi.

## Lähteet

## Kirjallisuutta
*Balcerzak, Scott: *Beyond Method : Stella Adler and the Male Actor.* Wayne State University Press, 2018. 

## Aiheesta muualla
*
Sara Rue

**Sara Rue** (s. 26. tammikuuta 1979 New York, Yhdysvallat) on yhdysvaltalainen näyttelijä, joka on näytellyt useissa yhdysvaltalaisissa sarjoissa. Näitä ovat muun muassa *[[Teho-osasto (televisiosarja)|Teho-osasto]]*, *[[Miehenpuolikkaat]]*, *[[Chicagon lääkärit]]* ja *[[Will & Grace]]*. Lisäksi hän on esiintynyt kauhuelokuvassa *[[Ring (elokuva)|Ring]]* vuonna 2002 ja romanttisessa komediassa *This Time Around*.

## Aiheesta muualla
*
Oliver Twist (vuoden 2005 elokuva)

**Oliver Twist** on Roman Polańskin ohjaama, vuonna 2005 valmistunut,  elokuvasovitus Charles Dickensin samannimisestä romaanista. Elokuvan on käsikirjoittanut kirjailija Ronald Harwood ja nimiroolin esittää Barney Clark.

## Näyttelijät

## Tuotanto
50 miljoonan euron budjetista huolimatta elokuvassa oli mukana verrattain vähän tunnettuja näyttelijöitä, yhtä pääosaa näytellyttä Oscar-voittaja Ben Kingsleytä lukuun ottamatta. Pienissä rooleissa esiintyivät muun muassa Polańskin lapset Morgane (maanviljelijän tyttären roolissa) ja Elvis (poika jolla on vanne), jotka muutenkin olivat läsnä kuvauksissa.

## Vastaanotto
*[[Helsingin Sanomat|Helsingin Sanomien]]* Arto Pajukallion mukaan Polanski jättää hyödyntämättä Dickensin vakavat yhteiskunnalliset teemat ja on tehnyt elokuvasta sievän, romanttista tyyliä edustavan koko perheen elokuvan.

## Lähteet
Kehänivel

**Kehänivel** tarkoittaa seuraavia asioita:
* kehänivel kavio- ja sorkkaeläinten takaraajassa
* kehänivel kavio- ja sorkkaeläinten eturaajassa
Franz Grillparzer

**Franz Seraphicus Grillparzer** (15. tammikuuta 1791 Wien, Itävalta – 21. tammikuuta 1872 Wien, Itävalta) oli itävaltalainen dramaatikko ja runoilija. 

Grillparzer syntyi Wienissä ja opiskeli lakia Wienin yliopistossa. Hänen näytelmiään ovat muun muassa *Das goldene Vlies* (1819) ja *König Ottokars Glück und Ende* (1825). Vielä 1830-luvulla Grillparzer jatkoi uraansa menestyksellä näytelmillä *Des Meeres und der Liebe Wellen* (1831), *Der Traum, ein Leben* (1834) ja *Tristia ex Ponto* (1835). Hän ei kuitenkaan kirjoittanut näytelmiä sen jälkeen kun *Weh dem, der lügtin* ensiesitys 1834 sai huonon vastaanoton.. 

Grillparzer oli merkittävimpiä uuden ajan saksankielisiä näytelmäkirjailijoita. Hän kirjoitti jo 1807–1809 lavean murhenäytelmän *Blanca von Castilien*, joka kauttaaltaan osoittaa Friedrich Schillerin vaikutusta. Hänen omaa ääntään kaikuu jo murhenäytelmäkatkelmassa *Spartacus* (painettuna 1888), joka tulkitsee tekijän surua ranskalaisten Itävallassa harjoittamasta vallasta. Grillparzerin seuraava kehitys kulki jonkin aikaa romantiikan suuntaan ja vei hänet Espanjan kirjallisuuden sekä historian tutkimiseen. Grillparzerin murhenäytelmä, niin sanottu kohtalotragedia *Die Ahnfrau* esitettiin 1817. Mutta jo seuraavana vuonna hän julkaisi klassisen murhenäytelmän *Sappho* (esit. suomeksi). Grillparzerin muut näytelmät ovat trilogia *Das Goldene Vliess* (1822), johon kuuluvat draamat *Der Gastfreund*, *Die Argonauten* ja *Medea*; sen jälkeen *König Ottokars Glück und Ende* (1825), *Ein treuer Diener seines Herrn* (1828), *Des Meeres und der Liebe Wellen* (1831, esit. suom.), *Der Traum ein Leben* (1834), *Weh dem, der lügt* (komedia, 1838).

Grillparzeria eivät yleensä aikalaiset ymmärtäneet, ja kun *Weh dem, der lügt* oli saanut ansaitsemattoman tylyn vastaanoton, hän ei julkaissut enää yhtään näytelmää. Vasta hänen kuoltuaan ilmestyivät hänen draamansa *Die Jüdin von Toledo*, *Ein Bruderzwist im Hause Habsburg* ja *Libussa*. Grillparzerin teoksista henkii todellista neroutta, hänen inspiraationsa on voimakas, ja sitä vastaa täysin taitava kirjallinen esitys ja mestarillinen muodon hallitseminen. Grillparzer on tuottanut etevää lyriikankin alalla, ja lisäksi hän on kirjoittanut novellit "Das Kloster bei Sendomir" ja "Der arme Spielmann" sekä omaelämäkerrallisia tekstejä.

Suomeksi hänen näytelmistään on esitetty näitä:
* *Medea* (1821, suom. *Medeia, Medean lapset* tai *Medeian lapset*)
* *Des Meeres und der Liebe Wellen* (1831, suom. *Meren ja lemmen aallot*)
* *Sappho* (1818)
* *Der Traum, ein Leben* (1834, suom. *Unelma – elämä*)

## Suomeksi julkaistut teokset
* *Meren ja lemmen aallot*, suomentanut V. A. Koskenniemi, Porvoo: WSOY 1909.
* *Sappho: viisinäytöksinen murhenäytelmä*, suomentanut V. A. Koskenniemi, Porvoo: WSOY 1910
* Unelma-elämä
;Novellit
* Sendomirin luostari (Das Kloster von Sendomir, 1828), josta Victor Sjöström on 1920 ohjannut samannimisen elokuvan.
* Köyhä soittoniekka (Der arme Spielman, 1847), suom. J. A. Hollo, teoksessa *Saksalaisia kertomuksia romantiikan aikakaudelta*, Otava 1952

## Lähteet

## Aiheesta muualla

* Franz Grillparzer, (Projekt Gutenberg-de)
Frank Bainimarama

**Josaia Voreqe Bainimarama**, joka tunnetaan myös nimellä **Frank Bainimarama**, (s. 27. huhtikuuta 1954) on fidžiläinen poliitikko, amiraali ja sotilasjohtaja, joka on ottanut maassa vallan kahdesti. Ensimmäisen kerran hän toimi presidenttinä toukokuusta heinäkuuhun 2000, sitten joulukuusta 2006 tammikuuhun 2007. Myöhemmin samassa kuussa hän ryhtyi pääministeriksi. Pääministerinä hän toimi aina vuoteen 2022.

Kiuvassa Viti Levulla syntynyt Bainimarama on kastettu metodistiksi, mutta hän kävi katolista koulua. Hänen uransa laivastossa alkoi 1975, hänestä tuli kapteeni 1994 ja asevoimien komentaja 1998.

Fidžillä tehtiin vuosina 1987–2006 neljä vallankaappausta, ja useimmat ovat liittyneet intialaistaustaisen väestön tyytymättömyyteen. Kun liikemies George Speight otti intialaistaustaisen pääministerin Mahendra Chaudhryn panttivangiksi vuonna 2000, Bainimarama armeijoineen syrjäytti Speightin ja asetti valtaan siviilipääministeri Laisenia Qarasen. Vuonna 2006 Bainimarama syrjäytti Qarasen hallituksen syyttäen sitä korruptiosta ja etnisestä syrjinnästä.

Bainimaramasta tuli sotilaspääministerinä suosittu varsinkin maaseudulla. Hän määräsi koulutuksen ilmaiseksi, paransi tieverkkoa ja säädätti 2013 uuden perustuslain, joka antaa intialaistaustaiselle väestölle tasavertaiset oikeudet muiden kansalaisten kanssa. Hän perusti uuden puolueen nimeltä Fiji First.

Ennen vuoden 2014 parlamenttivaaleja Bainimarama luopui sotilasvirastaan ja osallistui vaaleihin siviilinä. Hän voitti vaalit ja vannoi virkavalan siviilipääministerinä. Vaaleissa Bainimaraman puolue FijiFirst sai 32 paikkaa, Sosiaalidemokraattinen liberaalipuolue (Sodelpa) 15 paikkaa ja National Federation Party (NFP) kolme paikkaa.

Vuoden 2018 vaalien jälkeenkin kannatustaan menettänyt FijiFirst säilyi maan suurimpana puolueena ja toiseksi suurin oli entisen pääministerin Sitiveni Rabukan johtama Sosialidemokraattinen liberaalipuolue (Social Democratic Liberal Party). Pääministerinä jatkoi Bainimarama. Bainimaraman 16 vuotta kestänyt ura pääministerinä päättyi jouluaattona 2022, kun Rabuka vannoi virkavalansa.

Bainimarama erotettiin helmikuussa 2023 parlamentista. Hän oli aiheuttanut kohun parlamentissa kritisoituaan voimakkaasti presidentti Wiliame Katoniverea ensimmäisessä puheessaan oppositiojohtajana. Hän myös kehotti Fidžin asevoimia ”suojaamaan manansa ja säilyttämään uskottavuutensa”. Parlamentti erotti Bainimaraman äänestyksessä ja langetti hänelle kolmen vuoden porttikiellon parlamenttialueelle. Bainimarama erosi maaliskuussa parlamentista ja FijiFirst-puolueen johdosta. Puoluejohtajana häntä seurasi Inia Seruiratu.

Bainimarama tuomittiin maaliskuussa 2024 rikoksesta oikeudenkäyttöä vastaa. Oikeuslaitoksen mukaan Bainimarama oli pääministerinä vuonna 2019 määrännyt poliisin lopettamaan tutkinnat Etelä-Tyynenmeren yliopiston varojen väärinkäytöstä. Bainimarama ei kuitenkaan joudu istumaan tuomiota vankeudessa huonon terveytensä takia.

## Kunnianosoituksia

*  Fidžin ritarikunta (Fidži)
*  Pyhän Johanneksen ritarikunta (Iso-Britannia)
*  Ansiokkaan palveluksen mitali (Fidži)

Lähde:

## Lähteet
38 (luku)

**38** (**kolmekymmentäkahdeksan**) on luonnollinen luku, jota edeltää luku 37 ja seuraa luku 39.

## Matematiikassa
* 38 on puolialkuluku ja siten myös yhdistetty luku.
* 38 on vajaa luku.
* 38!-1 on kertoma-alkuluku.
* 38 on palindromi nelijärjestelmässä (2124).
* 38 kuuluu Ulamin lukuihin ().
* 38 on kymmenkulmiopyramidiluku.
* 38 on kolmen ensimmäisen alkuluvun neliöiden summa: 2^2+3^2+5^2.
* 38 voidaan muodostaa toisellakin tavalla kolmen positiivisen neliöluvun summana: 6^2+1^2+1^2.
* 38 on suurin parillinen luku, jota ei voida muodostaa kahden parittoman yhdistetyn luvun summana.
* 38 on kuuden ensimmäisen luvun summa jonossa, joka koostuu ykkösestä ja yhdistetyistä luvuista: 1+4+6+8+9+10.
* 38 ensimmäisen puolialkuluvun summa (2&nbsp;157) on myös puolialkuluku.
* 38 ensimmäisen alkuluvun kuutioiden summa () on myös alkuluku.
* Luvun 2^{38} eli  numeroiden summa (67) on alkuluku.
* Pullistetussa kuutiossa on 38 tahkoa. Sen duaalikappaleessa eli pentagonaalisessa ikositetraedrissa on vastaavasti 38 kärkeä.

## Luonnontieteissä
* Alkuaineiden jaksollisessa järjestelmässä 38 on strontiumin järjestysluku.
* Argon-38 on argonin vakaa isotooppi.
* Sinkki-68 on sinkin vakaa isotooppi, jonka neutroniluku on 38.
* Gallium-69 on galliumin vakaa ja luonnossa yleisin isotooppi. Sen neutroniluku on 38.
* Germanium-70 on germaniumin vakaa isotooppi, jonka neutroniluku on 38.
* 38 Leda on pikkuplaneetta.
* Messier 38 on tähtijoukko.

## Muissa yhteyksissä
* Lockheed P-38 Lightning oli yhdysvaltalainen hävittäjälentokone.
* Pohjoinen leveyspiiri 38 oli Pohjois- ja Etelä-Korean välinen raja ennen Korean sotaa.
* Eurooppatie E38 kulkee Ukrainassa, Venäjällä ja Kazakstanissa.
* Pohjoisamerikkalaisessa ruletissa on 38 numeroa.
* Gerald Ford oli Yhdysvaltojen 38. presidentti.
* Colorado oli 38. Yhdysvaltoihin liittynyt osavaltio.
* Viidennen Mooseksen kirjan mukaan Israelin heimojen matka kesti 38 vuotta.
* .38 on tuliaseiden kaliiperi (mm. .38 Special -patruuna).

## Lähteet
Ancylotherium

**Ancylotherium hennigi** oli mioseeni- ja plioseenikaudella elänyt kavioeläin. Laji eli 6,5–2 miljoonaa vuotta sitten Afrikassa. Lajin suvun nimi tulee kreikan kielestä ja tarkoittaa ”koukkuselkäistä eläintä”. *Ancylotheriumin* korkeus olkapäistä oli noin 2 metriä. Se oli myös korkea pitkien ja suorien etujalkojensa ansiosta. Takajalat olivat paljon lyhyemmät. *Ancylotherium* oli kasvinsyöjä ja lienee elänyt pieninä ryhminä Afrikan tasangoilla syöden pensaiden ja puiden lehtiä. Suuren kokonsa ansiosta aikuisella yksilöllä oli luultavasti vain vähän vihollisia. Se oli viimeisiä kalikoteereja ja hävisi luultavasti siksi, ettei kyennyt kilpailemaan ravinnosta kehittyneempien kasvinsyöjien kanssa. *Ancylotheriumin* fossiileja on löydetty vain Etiopiasta, Keniasta ja Tansaniasta muun muassa Laetolin, Olduvain rotkon ja Omon alueelta.

## Lähteet

## Aiheesta muualla
* Ancylotherium fact file BBC
39 (luku)

**39** (**kolmekymmentäyhdeksän**) on luonnollinen luku, jota edeltää luku 38 ja seuraa luku 40.

## Matematiikassa
* 39 on puolialkuluku ja siten myös yhdistetty luku.
* 39 on vajaa luku.
* 39 on alkulukuserkkujen 37 ja 41 keskiarvo.
* 39 on Harshad-luku kolmijärjestelmässä (11103).
* 39 on Duffyn luku.
* 39 kuuluu Perrinin lukujonoon ().
* 39 on pienimmän ja suurimman alkutekijänsä sekä niiden välisten alkulukujen summa: 3+5+7+11+13.
* 39 on luvun 3 kolmen peräkkäisen potenssin summa: 3^1+3^2+3^3.
* 39 esiintyy kahdessa jaottomassa Pythagoraan kolmikossa:  ja .
* 39 voidaan muodostaa kahden neliöluvun erotuksena kahdella tavalla: 8^2-5^2 tai 20^2-19^2.
* 39 on pienin luonnollinen luku, joka voidaan jakaa kolmella tavalla kolmeksi luonnolliseksi luvuksi siten, että kunkin kolmen luvun tulo on sama: 39 = 4+15+20 = 5+10+24 = 6+8+25 ja 4 \cdot 15 \cdot 20 = 5 \cdot 10 \cdot 24 = 6 \cdot 8 \cdot 25 = 1200.
* Kun luonnollinen luku muunnetaan kymmenjärjestelmässä yksinumeroiseksi kertomalla toistuvasti sen numerot keskenään, 39 on pienin luku, jonka tapauksessa askelia tarvitaan (vähintään) kolme: 3 \cdot 9 = 27, 2 \cdot 7 = 14 ja 1 \cdot 4 = 4. (Tätä luvun ominaisuutta kutsutaan englanniksi nimellä *multiplicative persistence*.)

## Luonnontieteissä
* Alkuaineiden jaksollisessa järjestelmässä 39 on yttriumin järjestysluku.
* Kalium-39 on kaliumin vakaa isotooppi.
* 39 Laetitia on pikkuplaneetta.
* Messier 39 on avoin tähtijoukko.
* Pluton keskietäisyys Auringosta on noin 39 AU.

## Muissa yhteyksissä
* 39 on Italian kansainvälinen suuntanumero.
* Eurooppatie E39 kulkee Norjassa ja Tanskassa.
* Vanhassa testamentissa on protestanttisen laskutavan mukaan 39 kirjaa.
* Jimmy Carter oli Yhdysvaltojen 39. presidentti.
* Pohjois-Dakota oli 39. Yhdysvaltoihin liittynyt osavaltio.
* Japaninkielisissä internet-keskusteluissa ja tekstiviesteissä ”39” tai ”3&nbsp;9” tarkoittaa ”kiitos”, sillä se äännetään suunnilleen samoin kuin englannin *thank you*.

## Lähteet
Desert Rose

**Desert Rose** on brittimuusikko Stingin ja algerialaisen rai-artisti Cheb Mamin yhdessä esittämä kappale Stingin vuoden 1999 albumilta *[[Brand New Day]]*. Kappale julkaistiin myös singlenä tammikuussa 2000.

Kappaleeseen tehtiin musiikkivideo, jossa Sting matkustaa aavikon halki Jaguar S-Type -autolla esittämään *Desert Rosen* yökerholle yhdessä Cheb Mamin kanssa. Videon valmistuttua Stingin manageri Miles Copeland III ehdotti Jaguar-yhtiölle yhteistyötä. Jaguar suhtautui asiaan myönteisesti ja otetta musiikkivideosta alettiin käyttää Jaguarin tv-mainoksena.
Varpaan tyvinivel

**Varpaan tyvinivel** () muodostuu kunkin jalkapöydän luun ja sitä vastaavan  proksimaalisen varvasluun välille. Myös proksimaaliset varpaiden jänneluut osallistuvat nivelen muodostukseen. Kavio- ja sorkkaeläimillä niveltä kutsutaan myös vuohisniveleksi.

## Varpaan tyvinivelen [[nivelside|nivelsiteet]]
* Varpaan tyvinivelen sivusiteet ()
* Myös jänneluun ja jalkapöydänluiden sekä jänneluun ja proksimaalisen varvasluun välillä on nivelsiteitä

## Katso myös
* Varpaan keskinivel
* Varpaan kärkinivel
Brand New Day

**Brand New Day** on brittimuusikko Stingin kuudes studioalbumi, joka julkaistiin 28. syyskuuta 1999. Albumia myytiin yli kolme miljoonaa kappaletta.

## Kappaleet
# 
#  (feat. Cheb Mami)
# 
# 
# 
# 
# 
# 
# 
# 

### Japanin bonuskappaleet
# 
#
Vuohisnivel

**Vuohisnivel** tarkoittaa seuraavia asioita:

* Vuohisnivel kavio- ja sorkkaeläinten takaraajassa
* Vuohisnivel kavio- ja sorkkaeläinten eturaajassa
Gerard De Geer

**Gerard Jakob De Geer** (myös *Gerhard de Geer*) (1858–1943) oli ruotsalainen geologi, joka oli etenkin kvartäärigeologian uranuurtajia. 

De Geer kehitti lustosavikronologiaksi kutsutun menetelmän, jolla voi ajoittaa geologisia maastonmuotoja, esimerkiksi tutkia järvien ikää niiden pohjan savikerroksista. De Geer todisti myös sen, että maan kohoaminen (eli meren laskeminen, kuten siihen asti ilmiötä oli kutsuttu) Skandinaviassa johtuu mannerjään aiheuttaman painauman oikenemisesta. De Geerin mukaan ovat saaneet nimensä myös De Geer -moreenit, jotka ovat eräs jäätikön synnyttämistä moreenin pinnanmuodoista.

De Geer oli hollantilaista De Geer -ylimyssukua, joka oli asettunut Ruotsiin 1600-luvulla. Hänen isänsä Louis De Geer ja isoveljensä Louis De Geer nuorempi olivat Ruotsin pääministereitä, ja Gerard De Geer itse toimi kansanedustajana vuosina 1900–1905.

## Lähteet
Vladimir Garin

**Vladimir Vladimirovitš Garin** (; 26. tammikuuta 1987 Leningrad, Neuvostoliitto – 24. kesäkuuta 2003 Rautu, Leningradin alue, Venäjä) oli venäläinen näyttelijä. Hän ehti lyhyen elämänsä aikana esiintyä Andrein roolissa kansainvälisessä menestyselokuvassa *[[Isän paluu]]* (2003). 

Garin syntyi Pietarissa, silloisessa Neuvostoliiton Leningradissa. Hän hukkui ollessaan soutamassa järvellä 16-vuotiaana.

## Aiheesta muualla
*
Aroup Chatterjee

**Aroup Chatterjee** () on intialainen lääkäri. Hän kirjoittanut kirjan *Mother Teresa: The Final Verdict*, jossa hän pyrkii kyseenalaistamaan Äiti Teresan maineen epäitsekkään palvelutyön vertauskuvana. Chatterjee työskenteli aiemmin lääkärinä Äiti Teresan perustamassa järjestössä Rakkauden lähettiläät, ja hän on syyttänyt tätä Kalkuttan kaupungin maineen aiheettomasta mustaamisesta. Chatterjee myös väittää, että Äiti Teresa on liioitellut köyhien keskuudessa tekemäänsä työtä ja ettei tämä käyttänyt saamaansa suurta avustussummaa köyhien auttamiseen ja että ihmiselle annettu sairaanhoito oli täysin riittämätöntä. 

Chaterjeen arvostelu oli herätteenä dokumenttiohjelmalle *Hell's Angel*, joka nähtiin Britanniassa Channel 4 -kanavalla. Ohjelman kertojana toimi toinen tunnettu Äiti Teresan arvostelija, Christopher Hitchens, joka tuotti ohjelman yhdessä Tariq Alin kanssa. Chaterjee on arvostellut dokumenttia sensaatiohakuisuudesta mutta ei ole kommentoinut väitteiden totuudenmukaisuutta. Chaterjee ja Hitchens olivat ainoat viralliset vastustajat, kun katolinen kirkko aloitti 2003 Äiti Teresan autuaaksijulistamisprosessin.

## Aiheesta muualla
* Chatterjeen kotisivu 
* Mother Teresa:The Final Verdict Kirjan johdanto ja kolme ensimmäistä lukua. 
* Bill Cooke: Taru ja todellisuus - Äiti Teresan suuri huijaus. Vapaa Ajattelija 6/2004.
Rufus Sewell

**Rufus Frederik Sewell** (s. 29. lokakuuta 1967, Twickenham, Iso-Britannia) on englantilainen näyttelijä. Hän on esiintynyt muun muassa elokuvissa *[[Dangerous Beauty]]* (1998), *[[Dark City]]* (1998), *[[Ritarin tarina]]* (2001), *[[Silmänkääntäjä (elokuva)|Silmänkääntäjä]]* (2006), ja *[[The Tourist]]* (2010), sekä television minisarjassa *[[Taivaan pilarit (televisiosarja)|Taivaan pilarit]]* (2010). Hän näyttelee myös teatterissa ja on palkittu roolitöistään näyttämöllä.

## Lapsuus

Sewellin äiti Jo oli walesilalinen taiteilija ja isä William australialainen animaattori, joka oli tekemässä The Beatlesin animaatioelokuvaa *[[Keltainen sukellusvene]]* (1968). Sewell kasvoi äitinsä hoivissa viisivuotiaasta lähtien ja hänen isänsä kuoli kun Sewell oli 10-vuotias.

## Ura

Kapinallisen teini-iän jälkeen Sewell pääsi *London's Central School of Speech and Drama* -kouluun, missä hän opiskeli näyttelemistä kolmen vuoden ajan. Hän alkoi näytellä teatterissa ja elokuvissa vuodesta 1989 alkaen ja sai vuonna 1992 parhaan tulokkaan palkinnon Lontoon teatterikriitikoilta sekä Olivier-palkintoehdokkuuden seuraavana vuonna Tom Stoppardin näytelmästä *Arcadia*.

Vuonna 1994 Sewell tuli Englannin televisioyleisön tietoisuuteen minisarjasta *Middlemarch*. Vuonna 2008 hän sai ensimmäisen pääroolinsa CBS:n televisiosarjassa *Eleventh Hour*, joka ei kuitenkaan menestynyt. Vuonna 2010 Sewell näytteli television minisarjassa *Taivaan pilarit* ja elokuvassa *The Tourist*. Vuonna 2012 hän näytteli elokuvassa *[[Abraham Lincoln: Vampire Hunter]]*.

Sewell voitti vuonna 2007 Laurence Olivier -teatteripalkinnon ja oli 2008 Tony-palkintoehdokkaana ja 2006 BAFTA-ehdokkaana.

## Yksityiselämä

Sewell on ollut kahdesti naimisissa, vuosina 2000 ja 2004–2006. Hänellä on poika William, joka syntyi 2002.

## Valikoitu filmografia

* *[[Dangerous Beauty]]* (1998)
* *[[Dark City]]* (1998)
* *[[Ritarin tarina]]* (2001)
* *[[Zorron legenda]]* (2005)
* *[[Silmänkääntäjä (elokuva)|Silmänkääntäjä]]* (2006)
* *[[Tristan and Isolde]]* (2006)
* *[[Amazing Grace (elokuva)|Amazing Grace]]* (2007)
* *[[The Tourist]]* (2010)
* *[[Abraham Lincoln: Vampire Hunter]]* (2012)
* *Hercules* (2014)
* *[[Gods of Egypt]]* (2016)
* *[[Victoria – nuori kuningatar]]* TV-Sarja (2016)
* *[[Old]]* (2021)

## Lähteet

## Aiheesta muualla
* 
*
Lieksan Into

**Lieksan Into** on vuonna 1908 perustettu lieksalainen urheiluseura. Alkuvuosina seuran liikuntalajeina olivat mm. voimistelu, yleisurheilu, paini, painonnosto, nyrkkeily, hiihto, lentopallo ja pöytätennis. Alkuvuosien tunnetuin urheilija oli MM-tason painija Taavi Tamminen. Tamminen voitti hopeaa Antwerpenin olympiapaineissa vuonna 1920. Tämänhetkisinä aktiivilajeina ovat salibandy, kaukalopallo ja lentopallo. Seurassa on mukana tällä hetkellä yli 200 innokkaasti liikkuvaa jäsentä. 

Kaudella 2006–2007 Into voitti Suomen kaukalopalloliiton mestaruuden eli ensimmäisen divisioonan. Kaudella 2007–2008 Into pelasi Kaukalopalloliigaa, sijoittuen siinä tulokaskaudellaan seitsemänneksi. Seuraavalla kaudella pelaajapulan vaivatessa Innon sijoitus oli kymmenes. Kauden jälkeen Into luopui liigapaikastaan ja pelasi kaudella 2009–2010 ensimmäistä divisioonaa voittaen runkosarjan ja sijoittuen toiseksi lopputurnauksessa. Kaudella 2010–2011 Into sijoittui 1. divisioonan lopputurnauksessa kolmanneksi. Kaudella 2012–2013 Into pelasi Itä-Suomen alueen GP-sarjaa sijoittuen toiseksi. Nykyisin seura pelaa Itäisen alueen aluesarjassa.

Kaukalopallon junioritoiminnan osalta Into on ollut yksi Suomen merkittävimmistä seuroista. 90-luvun loppupuolella alkanut innokas junioritoiminta aiheutti sen, että vuonna 1998 seura voitti historiansa ensimmäiset SM-mitalit, kun sekä A- että C-juniorit voittivat SM-pronssia. Tämän jälkeen Lieksan Into on voittanut junioritasolla kaiken kaikkiaan 28 SM-mitalia, joista 9 kultaista, 8 hopeista ja 11 pronssista. A-juniorit voittivat Suomen mestaruuden vuosina 2006 ja 2007, B-juniorit vuosina 2002-2004 ja vuonna 2009, C-juniorit vuosina 2002 ja 2006 sekä D-juniorit kertaalleen vuonna 2002. Seura on myös palkittu liiton toimesta useana vuonna parhaasta juniorityöstä.

Salibandyssä Into nousi kaudeksi 2012–2013 neljänteen divisioonaan. Ensimmäisellä kaudellaan neljännessä divisioonassa Into sijoittui runkosarjassa kolmanneksi. Kauden 2016-2017 päätteeksi Into putosi takaisin 5. divisioonaan. Kaudeksi 2021-2022 seura nousi takaisin 4.divisioonaan. 
Eniten salibandyssä pisteitä ovat keränneet Klaus Kärkkäinen (131+63=194), Tapio Niskanen (121+72=193) ja Vesa Riikonen (120+59=179).

Lentopallo tuli takaisin mukaan Innon toimintaan vuoden 2020 alusta joka kesti vuoden verran kunnes lentopallonaiset perustivat oman joukkueen. 

## Aiheesta muualla
*Lieksan Innon kotisivut
Ella Adajevskaja

**Elisaveta Georgijevna "Ella" Adajevskaja** (**Ella Adaïewsky**; ; 29. tammikuuta 1846 Pietari – 26. heinäkuuta 1926 Bonn) oli venäläinen säveltäjä ja pianisti. 

Adajevskajan tunnetuimpia opettajia olivat Adolf von Henselt, Alexander Dreyschock ja Anton Rubinstein. Hän piti ensimmäisen julkisen konserttinsa Pietarissa talvella 1861/1862 ja sai pian osakseen laajaa seurantaa eri puolilla Eurooppaa.

Adajevskajan sävellystuotantoon kuuluu muun muassa kaksi oopperaa 1870-luvulta sekä 24 preludia pianolle ja laulajalle vuosilta 1903–1907. Hän eli 80-vuotiaaksi.
Sandi Simcha DuBowski

**Sandi Simcha DuBowski** (s. 16. syyskuuta 1970) on yhdysvaltalainen elokuvaohjaaja ja -tuottaja. Hän syntyi juutalaiseen perheeseen New Yorkissa. 

DuBowski tunnetaan elokuvista *Trembling Before G-d* (2001) ja *A Jihad for Love* (2007). Ensimmäisessä hän työskenteli ohjaajana ja tuottajana, mutta jälkimmäisessä vain tuottajana. 

Molemmat DuBowskin pääteokset käsittelevät seksuaalisen suuntautumisen suhdetta uskontoon.

## Aiheesta muualla

*
Joseph Fiennes

**Joseph Alberic Twisleton-Wykeham-Fiennes** (s. 27. toukokuuta 1970 Salisbury, Wiltshire, Iso-Britannia) on brittiläinen näyttelijä. Fiennes on näytellyt muun muassa elokuvissa *[[Elisabet (elokuva)|Elisabet]]* (1998), *[[Rakastunut Shakespeare]]* (1998), *[[Luther (elokuva)|Luther]]* (2003) ja *[[Vihollinen porteilla]]* (2001). Hän oli vuonna 1999 ehdolla Bafta-palkinnon saajaksi roolistaan elokuvassa *Rakastunut Shakespeare*.

Fiennes esitti vuosina 2009–2010 FBI-agenttia Mark Benfordia ABC:n draamasarjassa *[[FlashForward]]*.

Salisburyssa syntynyt Fiennes on esiintynyt myös näytelmissä. Hänen isänsä Mark Fiennes oli valokuvaaja ja äitinsä Jennifer Lash kirjailija ja taidemaalari. Myös hänen veljensä Ralph Fiennes on näyttelijä.

## Filmografia
### Elokuvat
**The Vacillations of Poppy Carew* (1995) – Willy
**Stealing Beauty* (1996) – Christopher 
**Animated Epics: Beowulf* (1998) – Beowulf (ääni)
**[[Rakastunut Shakespeare]]* (1998) – William Shakespeare 
**[[Elisabet (elokuva)|Elisabet]]* (1998) – Robert Dudley
**Martha, Meet Frank, Daniel and Laurence* (1998) – Laurence 
**Ikuisesti minun* (1999) – Manuel Esquema/Alan Riply 
**Rancid Aluminium – tuhon partaalla* (2000) – Sean Deeny 
**[[Vihollinen porteilla]]* (2001) – Danilov 
**Dust* (2001) – Elijah 
**Leo* (2002) – Stephen
**Pimeyden syli* (2003) – Adam 
**Sinbad seitsemän meren sankari* (2003) – Proteus (ääni) 
**[[Luther (elokuva)|Luther]]* (2003) – Martti Luther 
**[[Venetsian kauppias (vuoden 2004 elokuva)|Venetsian kauppias]]* (2004) – Bassanio 
**The Great Raid* (2005) – Gibson 
**Man to Man* (2005) – Jamie Dodd 
**Running with Scissors* (2006) – Neil Bookman 
**The Darwin Awards* (2006) – Michael Burrows 
**Hyvästi Bafana* (2007) – James Gregory 
**The Escapist* (2008) – Lenny Drake 
**The Red Baron* (2008) – Arthur Roy Brown
**Pretty/Handsome* (2008) – Bob Fitzpayne
**You Me and Captain Longbridge* (2008) – Kertoja
**Spring 1941* (2008) – Artur Planck
**Against the Current* (2009) – Paul Thompson
**[[Strangerland]]* (2015) – Matthew Parker

### Televisio
**[[FlashForward|FlashForward]]* (2009–2010) – Mark Benford
**[[American Horror Story|American Horror Story: Asylum]]* (2012–2013) – Monsignor Timothy Howard
*''The Handmaid's Tale - Orjattaresi'' (2017–) – Komentaja Fred Waterford

## Lähteet

## Aiheesta muualla

* 
*
Lionel Blue

**Lionel Blue** (6. helmikuuta 1930 Lontoo – 19. joulukuuta 2016) oli brittiläinen reformijuutalainen rabbi. Hän tuli tunnetuksi liberaaleista uskonnollisista näkemyksistään, ja hän oli avoimesti  homoseksuaali.

Blue syntyi Lontoon East Endissa ja opiskeli Oxfordin sekä Lontoon yliopistoissa. Hän oli 57-vuotias, kun hänellä todettiin epilepsia. Sairauden puhkeamisen tarkkaa syytä ei onnistuttu määrittämään.

## Lähteet
Owen Chadwick

**William Owen Chadwick** KBE (20. toukokuuta 1916 – 17. heinäkuuta 2015) oli brittiläinen historioitsija. Chadwick opiskeli Cambridgen yliopistossa, jossa hän myöhemmin loi pitkän uran. Hänellä oli siellä kaksi virkaa 25 vuoden ajan, ja hän oli tliopiston varakanslerina 1960-luvun opiskelijalevottomuuksien aikana.

Chadwick sai vihkimyksen anglikaanikirkon papiksi. Hän saavutti mainetta kirkkohistorian tutkijana ja aseman yhtenä alan aikansa tunnetuimmista nimistä. 
Chadwickin teoksia on käytetty alan oppikirjoina vuosikymmenten ajan. Hän kirjoitti myös yleistajuisia teoksia. Chadwickin tyylille olivat ominaisia lyhyet virkkeet ja kappaleet, hänen sanotaan käyttäneen vähemmän sivulauseita kuin kenenkään muun aikamme kirjailijan. 

Hänestä tuli Brittiläisen imperiumin ritarikunnan ritarikomentaja vuonna 1982 ja Ansioritarikunnan jäsen vuonna 1983.

Chadwick oli teologi Henry Chadwickin (1920–2008) veli. 

## Lähteet
John Fleming

**John Fleming** (10. tammikuuta 1785 Bathgate–18. marraskuuta 1857 Edinburgh) oli skottilainen eläintieteilijä ja geologi.

Fleming opiskeli Edinburghin yliopistossa ja sai opintonsa päätökseen 1805. Vuonna 1806 hän sai papin viran Skotlannin kirkossa ja hänet osoitettiin Bressayn seurakuntaan, jossa hän toimi vuoteen 1808, ja jonka jälkeen hän palveli eri seurakunnissa vuoteen 1834 saakka. 25. helmikuuta 1813 hänet valittiin Edinburghin Royal Societyn jäseneksi. 1814 hänelle myönnettiin teologian tohtorin arvo St. Andrewsin yliopistossa.

Vuodesta 1834 alkaen hän toimi luonnonhistorian luennoitsijana University and King's Collegessa Aberdeenissa. 1843 hän liittyi Skotlannin Vapaakirkkoon (Free Church of Scotland). 1845 hänet valittiin Edinburghin New Collegen (Free Church) luonnontieteiden professoriksi.

Fleming kuvaili ja nimesi linnuista muun muassa hopeafasaanien suvun *Lophura* vuonna 1822.

## Teoksia
* *The Philosophy of Zoology* (1822).
* *A History of British Animals* (1828). Edinburgh.
* *The Temperature of the Seasons* (1851).

## Lähteet

* Lyhyt elämäkerta
Flotsam and Jetsam

**Flotsam and Jetsam** on yhdysvaltalainen speed/thrash metal -yhtye. Basisti Jason Newsted perusti yhtyeen vuonna 1983 Phoenixissa, Arizonassa. Vuonna 1986 hän kuitenkin erosi yhtyeestä liittyäkseen Metallicaan.

## Kokoonpano
* Eric A. Knudtsen – laulu (1983–2001, 2002-)
* Michael Gildbert – kitara (1983–1999, 2010-)
* Michael Spencer – basso (1987–1988, 2013–)
* Steve Conley – kitara (2013–)
* Ken Mary – rummut (2017–)

### Entiset jäsenet
* Kelly David-Smith – rummut (1983–1997, 2011-2014)
* Jason Newsted – basso (1983–1986)
* Mark Vazquez – kitara (1981-1984)
* Kevin Horton – kitara (1981-1983)
* Edward Carlson – kitara (1983–2013)
* Phil Rind – basso (1986) 
* Troy Gregory – basso (1988–1991)
* Jason Ward – basso (1990–2013) 
* Craig Nielsen – rummut (1997–2011) 
* Mark Simpson – kitara (1999–2010) 
* Jason Bittner – rummut (2014-2017)

### Kiertuejäsenet
* James Rivera – laulu (2001)
* Bill Bodily – basso (2016-2019)

## Diskografia
### Albumit
* *[[Doomsday for the Deceiver]]* (1986)
* *[[No Place for Disgrace]]* (1988)
* *[[When the Storm Comes Down]]* (1990)
* *[[Cuatro (albumi)|Cuatro]]* (1992)
* *[[Drift (albumi)|Drift]]* (1995)
* *[[High]]* (1997)
* *[[Unnatural Selection]]* (1999)
* *[[My God]]* (2001)
* *[[Dreams of Death]]* (2005)
* *[[The Cold]]* (2010)
* *[[Ugly Noise]]* (2012)
* *[[Flotsam and Jetsam (albumi)|Flotsam and Jetsam]]* (2016)
* *[[The End of Chaos]]* (2019)
* *[[Blood in the Water]]* (2021)
* *[[I Am the Weapon]]* (2024)

### Livealbumit
* *Live in Phoenix* (2005)
* *Once in a Deathtime* (2008)

### Singlet/Ep:t
* "Flotzilla" (1987)
* "Saturday Night's Alright For Fighting" (1988)
* "Suffer The Masses" (1990)
* "The Master Sleeps" (1990)
* "Never To Reveal" (1992)
* "Swatting At Flies" (1992)
* "Wading Through The Darkness" (1992)
* "Cradle Me Now" (1992)
* "Smoked Out" (1995)
* "Blindside" (1995)
* "Destructive Signs" (1995)
* "Life, Love, Death" (2019)

### DVD:t
* *Live in Phoenix* (2004)
* *Live in Japan* (2006)
* *Once in a Deathtime* (2008)

## Aiheesta muualla
Warren Jeffs

**Warren Steed Jeffs** (s. 3. joulukuuta 1955 San Francisco) on yhdysvaltalaisen moniavioisuutta harjoittavan uskonlahkon entinen johtaja. Hän johti FMAP-kirkkoa vuosina 2002–2007.

Warren Jeffsillä kerrotaan olleen 80 vaimoa, yli 250 lasta, ja noin 10&nbsp;000 kannattajaa jotka katsoivat hänen olevan profeetta. Jeffs tuomittiin syksyllä 2007 vankeuteen ”kymmenestä vuodesta elinkauteen” avunannosta raiskaukseen Utah’ssa. Hän oli pakottanut 14-vuotiaan tytön avioliittoon 19-vuotiaan serkun kanssa. Häntä on syytetty vastaavista rikoksista myös Arizonassa, ja hän päätyi FBI:n kymmenen etsityimmän henkilön listalle 6. toukokuuta 2006. Hän omistaa uskonlahkon tilan, jolta on otettu viranomaisten huostaan satoja lapsia, joiden vanhemmista ja oloista on epäselvyyttä. Warren on tällä hetkellä vankilassa, ja hän saa hakea seuraavan kerran ehdonalaiseen vuonna 2038.

## Lähteet

## Aiheesta muualla
*
Duodesimaalijärjestelmä

**Duodesimaalijärjestelmä** eli 12-järjestelmä on kantalukujärjestelmä, jossa kantalukuna on 12. Kymmenjärjestelmän lukua 10 merkitään duodesimaalijärjestelmässä usein kirjaimella A ja lukua 11 kirjaimella B.

## Vertailu muihin kantalukuihin
Luvulla on 12 on kuusi jakajaa: 1, 2, 3, 4, 6 ja 12, joista 2 ja 3 ovat alkulukuja. Duodesimaalijärjestelmä on tästä syystä kätevämpi lukujärjestelmä murtolukujen laskemisessa kuin esimerkiksi kymmenjärjestelmä, vigesimaalijärjestelmä, binäärijärjestelmä tai heksadesimaalijärjestelmä. Luvulla 10 on neljä jakajaa: 1, 2, 5 ja 10, joista 2 ja 5 alkulukuja. Vigesimaalijärjestelmässä tämä jakajien joukko kasvaa luvuilla 4 ja 20, eikä saada lisää alkutekijöitä. Tällöin jakajia on yhtä monta kuin duodesimaalijärjestelmässä (6), mutta kantaluku on myös suurempi. Lisäksi alkulukutekijä 5 on vähemmän hyödyllinen kuin luku 3, koska kolmasosa luvuista on kolmella jaollisia, kun taas vain viidesosa on viidellä jaollisia. Luvulla 2 on kaksi jakajaa: 1 ja 2. Luvulla 16 on viisi jakajaa: 1, 2, 4, 8 ja 16; niistä vain 2 on alkuluku.

## Alkuperä
Duodesimaalijärjestelmää käyttävät kielet ovat harvinaisia. Nigerian keskivyöhykkeen kielten kuten janjin, gbiri-niragun, pitin ja gwandaran kielen nimbia-murteen, Nepalin chepang-kielen ja Malediiveilla ja Malikun saarella puhuttavan divehin tiedetään käyttävän 12-järjestelmää.

Germaanisissa kielissä on erityiset sanat luvuille 11 ja 12, kuten englannin *eleven* ja *twelve*. Niiden uskotaan tulevan kantagermaanin ilmaisuista **ainlif* ja **twalif* (’yksi jäljellä’ ja ’kaksi jäljellä’), jotka molemmat perustuvat kymmenjärjestelmään.

Historiallisesti katsottuna monien sivilisaatioiden ajan yksiköt perustuvat 12-järjestelmään. Eläinradan merkkejä on 12, vuodessa on kaksitoista kuukautta, ja babylonialaiset jakoivat päivän kahteentoista tuntiin. Perinteiset kiinalaiset kalenterit, kellot ja kompassit perustuvat kahteentoista maalliseen oksaan. Brittiläisen yksikköjärjestelmän jalassa on 12 tuumaa, troy-paunassa on 12 troy-unssia, vuorokaudessa on 24 (2×12) tuntia, ja monia asioita lasketaan tusinoina (12 kpl) tai krosseina (122 = 144 kpl). Roomalaiset käyttivät 12:een perustuvaa murtolukujärjestelmää, ja heidän rahayksikkönsä assi jakautui 12 unssiin. Ennen vuotta 1971 Irlanti ja Yhdistynyt kuningaskunta käyttivät rahassaan 12-20-sekajärjestelmää (12 penniä šillingissä, 20 šillinkiä eli 240 penniä Englannin tai Irlannin punnassa), ja myös Kaarle Suuri perusti rahajärjestelmän, jonka kantana olivat luvut 12 ja 20.

Luvun 12 merkittävyyden on arveltu johtuvan siitä, että vuodessa on 12 kuunkiertoa, tai siitä, että ihmisillä on 12 sormiluuta (falangia) kummassakin kädessä (kolme jokaisessa neljässä sormessa). Kahteentoista voi laskea käyttämällä peukaloa osoittimena ja koskettamalla vuorotellen jokaista sormiluuta. Monin paikoin Aasiassa edelleen käytetty sormillalaskemisjärjestelmä perustuu juuri sormiluiden määrään, ja voi selittää 12:een ja 60:een perustuvat lukujärjestelmät perinteisten 10:een, 20:een ja 5:een perustuvien järjestelmien lisäksi.

## Murtoluvut

## Lähteet
David Michaels

**David Michaels** (s. 1964 Manchester, Englanti) on brittiläinen näyttelijä. Hän esitti ITV:n draamasarjassa *[[Sydämen asialla]]* tohtori Neil Boltonia tuotantokausina 1997–1999. Neil Bolton poistui sarjasta mentyään palavaan taloon pelastamaan pientä lasta, mutta menehtyi tulipaloon. Hän on esiintynyt myös  *[[The Bill]]* sarjassa vuosina 2000–2003.

## Aiheesta muualla

*
Karvianjärvi

**Karvianjärvi** on Karviassa sijaitseva keskisuuri, matala ja runsasravinteinen humusjärvi. Keskimäärin järvi on 1,7 metriä syvä. Suurin syvyys on 8,1 metriä. Kesällä järven vesi on sameaa. Vuodesta riippuen Karvianjärvellä voi esiintyä vähän, ei ollenkaan tai runsaasti leväkukintahavaintoja, kuten sinilevää. Talviaikaan Karvianjärvessä on havaitaan voimakasta hapen kulumista. Karvianjärvi kuuluu Karvianjoen vesistöön jalaskee vetensä Karvianjokeen, joka on veden laadultaan välttävässä kunnossa.

Karvianjärvellä on tavattu seuraavia kalalajeja: särki, hauki, lahna, siika, made, ahven, kuha, säyne ja kirjolohi. Kuha on istutettu järveen vuosien 1993 ja 2001 välisenä aikana säännöllisesti. Siikakanta on istutettu vuosina 1996, 1997 ja 2000. Kuha on menestynyt järvessä hyvin, mutta siika ei. Järvellä harjoitetaan sekä virkistys- että kotitarvekalastusta. Rapuja ei järvessä ole enää, sillä kanta on tuhoutunut eikä rapuistutuksia ole suoritettu.

Karvianjärven suurin saari on Ämmäsaari. Saari on suosittu retkeilykohde ja sinne onkin rakennettu muun muassa grillikatos..

Karvianjärvellä on kolme yleistä uimarantaa: Karviankylän Leiriranta, Sarvelan Soutajanniemessä sijaitseva ranta ja järven länsirannalla sijaitseva Marjasuon ranta.

Järven pohjoispuolella sijaitsee Jäkäläneva-Isoneva (FI0200137), joka on Natura 2000 -alue.

## Lähteet
Annie-gaala 1972

**Annie-gaala 1972** oli ensimmäistä kertaa järjestetty palkintogaala, jossa jaettiin vuotuiset Annie-palkinnot vuoden 1972 parhaille animaatioiden tekijöille. Gaala järjestettiin Studio Cityssä Kaliforniassa, ja isäntänä toimi animaattori Myron Natwick.

## Voittajat
Voittajat lihavoituna:

### Winsor McCay -palkinto
***[[Dave Fleischer]]**
***[[Max Fleischer]]**
Räktjärven rautatieasema

**Räktjärven rautatieasema** (, ) oli rautatieliikennepaikka Ruotsin rataverkkoon kuuluvalla rataosalla . Liikennepaikka sijaitsi 9,6&nbsp;ratakilometrin päässä Morajärven rautatieasemalta itään Haaparannan radan alkuperäisen linjauksen varrella. Liikennepaikka otettiin käyttöön 1910 kun rautatie Morajärveltä Lapinjärvelle valmistui, ja se lakkautettiin lopullisesti kun liikennepaikan ohittava rataoikaisu otettiin käyttöön 1986 ja vanha ratalinja siltoineen purettiin.

Räktjärven asemalla on edelleen nähtävissä vanhoja rautatierakennuksia. Puretun radan linja on ajettavissa lähes koko matkaltaan lukuun ottamatta Lillån-joen ylittäneelle puretulle sillalle johtanutta lyhyttä osuutta.

Haaparannan radasta erkani lyhyt pistoraide pohjoiseen Räktjärven rantaan. Raidetta käytettiin puutavarankuljetukseen.
Henry John Elwes

**Henry John Elwes** (16. toukokuuta 1846 Colesborne, Gloucestershire – 26. marraskuuta 1922 Colesborne, Gloucestershire) oli englantilainen kasvi- ja eläintieteilijä.

Elwesin vanhemmat olivat John Henry Elwes ja Mary Bromley. Hän opiskeli Eton Collegessa.

Elwes matkusteli laajalti ja kävi Intiassa useita kertoja. Hän matkusteli myös Nepalissa. Hän keräsi 30&nbsp;000 perhosen kokoelman, jonka hän jätti Natural History Museumille.

Elwes vastaanotti Royal Horticultural Societyn Victoria Medalin 1897. Samana vuonna hänet valittiin Royal Societyn jäseneksi.

Elwes nimesi ja kuvaili linnuista muun muassa tiibetinfasaanin (*Crossoptilon harmani*) 1881. Hän nimeämiensä eliöiden tieteellisessä nimessä käytetään sen jälkeen liitettävää auktorilyhennettä **Elwes**.

## Teoksia ja artikkeleita
* *Monograph on the Genus Lilium* (1880)
* *On the butterflies of Amurlan, North China, and Japan*, 1881, LV–LIX: 856–916
* *On the Lepidopteren of the Altai Mountains*, 1899, sivut 295–367, pl. XI–XIV
* *Trees of Great Britain and Ireland*, yhdessä Augustine Henryn kanssa
* *Memoirs of Travel, Sport, and Natural History*. Postuumisti toimittanut E. G. Hawke. Benn, Lontoo 1930.

## Lähteet
Selostaja

**Selostaja** kuvailee sanallisesti tapahtumaa radiokuuntelijalle tai televisiokatsojalle. Selostajan tehtävä syntyi, kun radiosta tuli 1930-luvulla liikkuva. Selostaja on tyypillisesti urheiluselostaja, joka selostaa urheilukilpailua. Myös muilla radio- ja televisio-ohjelmilla, kuten Linnan juhlilla, luonto- ja historiadokumenteilla tai musiikillisilla konserttiesityksillä, voi olla selostajia.

Selostajat voi jakaa median mukaan tv-selostajiksi ja radioselostajiksi.

## Tunnettuja suomalaisia selostajia
Urheilu:

* Jussi Eskola
* Hannu-Pekka Hänninen
* Matti Härkönen
* Raimo Häyrinen
* J–P Jalo
* Juha Jokinen
* Martti Jukola
* Niki Juusela
* Antero Karapalo
* Aki Kauppinen
* Anssi Kukkonen
* Kaj Kunnas
* Matti Kyllönen
* Voitto Liukkonen
* Jarmo Lehtinen
* Ilmo Lounasheimo
* Antero Mertaranta
* Mauri Myllymäki
* Antti Mäkinen
* Paavo Noponen
* Oskari Saari
* Pentti Salmi
* Mika Saukkonen
* Peter Selin
* Tapio Suominen
* Pekka Tiilikainen
* Tuomas Virkkunen
* Bror-Erik Wallenius.

Muu:

*Jarmo Heikkinen
*Tuomo Holopainen

## Lähteet

## Aiheesta muualla
Nike Mercurial Vapor

**Nike Mercurial Superfly** on suosittu Niken valmistama jalkapallokenkä. Se tunnetaan keveydestään, sillä yksi kenkä painaa alle 200 grammaa. Kenkää käyttävät monet maailman huippupelaajat, kuten Pedro Rodríguez, Marcelo Vieira, Andrei Aršavin, Cristiano Ronaldo, Neymar, Zlatan Ibrahimović, Mesut Özil, Alexandre Pato ja Didier Drogba. Ensimmäiset Mercurial Vaporit tulivat markkinoille keväällä 2002 juuri ennen MM-kisoja. 2002 MM-kisojen semifinaalissa ja finaalissa Ronaldo käytti kirkkaan hopeita Vapor-kenkiä. Eräs versio on *Nike Mercurial Vapor V.* Uusittu malli eroaa vanhoista vaporeista siten, että siinä on nauhojen päällä ohut muovinen suoja.
Uusin *Nike Mercurial Vapor IX* on uudistettu entistä kevyemmäksi.

## Aiheesta muualla
*Nikefootball.com

*Pro Direct Soccer
Tui (Galicia)

**Tui** () on kaupunki Pontevedran maakunnassa Galiciassa, Espanjassa. Kaupunki
sijaitsee noin 25 km Vigosta etelään, Espanjan ja Portugalin välisen rajajoen Minhon (esp. Miño) varrella. Vastapuolella jokea sijaitsee Portugaliin kuuluva Valençan kaupunki. Kaupunkeja yhdistää kaksi siltaa, vuonna 1870 valmistunut, Gustave Eiffelin johdolla rakennettu ”kansainvälinen silta” ja 1990-luvulla valmistunut uusi silta. 

Tuin väkiluku on 17 013 (2015). Kaupunkikuvaa hallitsee Catedral de Santa María de Tuy -kirkko. 

Lissabonista lähtevä pyhiinvaellusreitti Santiago de Compostelaan (Camino Portugués) kulkee Tuin kautta.

## Lähteet

### Viitteet

## Aiheesta muualla
Albin Kaasinen

**Albin Kaasinen** (7. huhtikuuta 1892 Liperi – 3. maaliskuuta 1970) oli suomalainen kuvanveistäjä. Hänen pääasiallinen materiaalinsa oli puu, josta hän veisti  melko pienikokoisia hahmoja, jotka esittivät elämänmenoa Kaasisen kotikunnassa Liperissä. Hänen teoksensa ovat humoristisia ja ilmeikkäitä. 

Kaasisen vanhemmat olivat suutari Matti Paavo Kaasinen ja Maria Iljeff. Hän kävi viisi luokkaa yhteiskoulua ja 1917 Suomen Taideyhdistyksen piirustuskoulun. Kaasinen toimi kuvanveistäjänä vuodesta 1916 alkaen ja hän oli myös Käkisalmen kaupungin museon hoitajana vuodesta 1933 alkaen. Kaasinen toimi lisäksi Käkisalmen kansankirjaston johtokunnan puheenjohtajana. Kaasisen pääteoksia olivat  puuveistokset *Kyläkuoro*, *Korkea oikeus*, *Huutokauppa* ja *Kokous*.

Kaasisen töitä on Helsingin Ateneumissa sekä Hämeenlinnan ja Turun taidemuseoissa. Kaasiselle myönnettiin Pro Finlandia -mitali vuonna 1963.

## Lähteet

## Aiheesta muualla
* 
* Kuvanveistäjän alku, Aamulehti 06.10.1903, nro 224, s. 3 Kansalliskirjaston digitaaliset aineistot
* Albin Kaasisen puuveistoksia, Suomen Kuvalehti, 25.11.1922, nro 47, s. 7, Kansalliskirjaston digitaaliset aineistot
Niilo Syväoja

**Niilo Syväoja** (s. 13. huhtikuuta 1991) on suomalainen näyttelijä. Hän on näytellyt elokuvissa *[[Helmiä ja sikoja]]* (2003), *[[Tummien perhosten koti (elokuva)|Tummien perhosten koti]]* (2008) ja *[[Harjunpää ja pahan pappi]]* (2010). Tämän lisäksi hän on ääninäytellyt useissa elokuvissa. Hän on laulanut Espoon musiikkiopiston kuorossa.

Hän on opiskellut Omavaraopistolla.

## Elokuvat
* *[[Helmiä ja sikoja]]* (2003)
* *[[Tummien perhosten koti (elokuva)|Tummien perhosten koti]]* (2008)
* *[[Harjunpää ja pahan pappi]]* (2010)
* *[[Pussikaljaelokuva]]* (2011)
* *Australia* (2011) 
* *[[Love Records – Anna mulle Lovee]]* (2016) 

## Televisiosarjat
* *[[Tappajan näköinen mies (televisiosarja)|Tappajan näköinen mies]]* (2011)

## Ääniroolit

## Lähteet

## Aiheesta muualla
* 
*
Nicholas Evans

**Nicholas Evans** (26. heinäkuuta 1950 Bromsgrove, Worcestershire, Englanti – 9. elokuuta 2022) oli englantilainen kirjailija. Hänen esikoisromaaniaan, vuonna 1995 ilmestynyttä *[[Hevoskuiskaaja (kirja)|Hevoskuiskaajaa]]*, on myyty noin 15 miljoonaa kappaletta. Kirja on käännetty 40 kielelle, ja se nousi useiden maiden bestseller-listoille. Romaanin pohjalta tehtiin samanniminen elokuva vuonna 1998. 

Evans opiskeli oikeustiedettä Oxfordin yliopistossa ja työskenteli alkujaan journalistina newcastlelaisessa *[[Evening Chronicle]]ssa*. Sen jälkeen hän tuotti television ajankohtaisohjelmaan *[[Weekend World]]* Yhdysvaltain politiikkaa ja Lähi-idän asioita käsitteleviä elokuvia ja vuodesta 1982 taidedokumentteja.

Evans tapasi vuonna 1993 Lounais-Englannissa sepän, joka kertoi hevoskuiskaajista, jotka väitetysti osasivat puhumalla parantaa traumatisoituneita hevosia. Hän kirjoitti aiheesta romaanin *Hevoskuiskaaja*, joka ilmestyi vuonna 1995. Sen julkaisemisesta pidettiin tarjouskilpailu, joka lopulta toi Evansille 3,15 miljoonan dollarin kustannussopimuksen. Elokuvaoikeuksista hän ansaitsi sen lisäksi kolme miljoonaa dollaria. Evans kirjoitti *Hevoskuiskaajan* jälkeen vielä neljä romaania, jotka kaikki nousivat bestseller-listoille.

Evans oli naimisissa skotlantilaisen laulaja-lauluntekijän Charlotte Gordon Cummingin kanssa. He saivat liittonsa aikana neljä lasta. Evans ja Gordon Cumming sairastuivat vuonna 2008 vakavasti syötyään Skotlannin ylämaalla myrkkysieniä. Kumpikin heistä tarvitsi munuaistensiirron. Evans sai uuden munuaisen tyttäreltään Laurenilta.

## Teoksia
* *[[Hevoskuiskaaja (kirja)|Hevoskuiskaaja]]*, alkuteos *The Horse Whisperer*, suom. Hilkka Pekkanen, WSOY, 1995 951-0-20520-6
* *Suden läheisyys* (*The Loop*, 1998)
* *Tulisielut* (*The Smoke Jumper*, 2001)
* *Kylmät vuoret* (*The Divide*, 2005)
* *The Brave, 2010*

## Lähteet

## Aiheesta muualla
*Nicholas Evansin viralliset kotisivut
Leipzigin päärautatieasema

**Leipzigin päärautatieasema** () on rautatieasema saksalaisessa Leipzigin kaupungissa, Saksin osavaltiossa. Se sijaitsee Willy-Brandt-Platzin pohjoislaidalla. Asema on 83&nbsp;640 neliömetrin pinta-alallaan Saksan suurimpia rautatieasemia, ja sen päivittäinen kävijämäärä on noin 150&nbsp;000.

Rautatieaseman rakentaminen käynnistettiin vuonna 1909 ja se avattiin 4. joulukuuta vuonna 1915. Sen suunnittelusta ovat vastanneet arkkitehdit William Lossow (1852–1914) ja Max Hans Kühne (1874–1942). Asemarakennuksen pääjulkisivulla on pituutta 298 metriä. Rautatieasema sai merkittäviä vaurioita toisen maailmansodan ilmapommituksissa, mutta se jälleenrakennettiin vuosina 1954–1962. Jälleenrakennustyöt maksoivat noin 40 miljoonaa Saksan markkaa.

## Lähteet

## Aiheesta muualla

* Leipzig-Lexikonin artikkeli Leipzigin päärautatieasemasta
* Tietoa Leipzigin päärautatieasemasta Deutsche Bahnin sivuilla
Micheline Presle

**Micheline Presle** (22. elokuuta 1922 Pariisi – 21. helmikuuta 2024) oli ranskalainen näyttelijä. Hän teki ensiesiintymisensä 15-vuotiaana jo vuonna 1937 Pierre Caronin elokuvassa *La Fessée*.

Presle saavutti nopeasti suosiota Euroopassa rooleillaan sellaisissa elokuvissa kuin *[[Paholainen ruumiissa]]* (Le *Diable au corps*, 1946). Hän eteni Hollywoodiin ja teki uransa aikana lukuisia merkittäviä esiintymisiä sekä ranskan- että englanninkielisissä elokuvissa. Jälkimmäisistä esimerkki oli rooli elokuvassa *[[Takaa-ajettuna]]* (*The Prize*, 1963).

Presle voitti lupaavimman nuoren näyttelijättären Suzanne Bianchetti -palkinnon, oli vuonna 1990 ehdolla parhaan naissivuosan César-palkinnon saajaksi ja hänelle myönnettiin vuonna 2004 kunnia-César. Presle käytti myös nimiä Micheline Chassagne, Micheline Prelle ja Micheline Michel.

## Lähteet

## Aiheesta muualla
* 
*